Document ID: /roh_data/filtered/Billingualer_Corpus_interleaved-de-rm.jsonl.gz/160

This is a text translated from German to Rumantsch Grischun.
Bündnerischer Finanzausgleich wird weiter verfeinert

Von Regierungspräsident Klaus Huber

Der Finanzausgleich zwischen dem Kanton und den Gemeinden sowie zwischen den Gemeinden spielt in unserem vielfältigen Bergkanton seit 40 Jahren eine bedeutende Rolle. Er ist ein unentbehrliches Instrument zur Förderung und Stärkung der Gemeinden und Regionen. Die Tatsache, dass es sehr wenige Gemeinden gibt, die sich in einer prekären Finanzlage befinden, und dass die meisten Gemeinden - auch kleine - ihren Bevölkerungsstand halten konnten, weist auf ein leistungsfähiges und gut funktionierendes Finanzausgleichs-System hin. Dieses soll deshalb nicht radikal umgebaut werden. Die vorliegende Teilrevision des Finanzausgleichsgesetzes, über die am 7. Februar abgestimmt wird, behebt aber einzelne Mängel und setzt mögliche Verbesserungen rasch um.

Die Gemeinden werden bekanntlich in Finanzkraftgruppen eingeteilt. Diese Gruppeneinteilung wird in der Regel bei der Festlegung von kantonalen Subventionen berücksichtigt und ist massgebend für Berechtigung auf Finanzausgleichsbeiträge. Kriterien für die Einteilung sind die Steuerkraft, die Steuerbelastung und der Finanzbedarf einer Gemeinde.

Wie dies bereits für Erträge aus dem Wasserzins geschieht, sollen die Einnahmen der Gemeinden aus den Abgeltungsleistungen für Einbussen der Wasserkraftnutzung (wie z.B. die Greina-Abgeltung) für das Berechnen der Finanzkraft und für den Ausgleich der Finanzkraft ebenfalls berücksichtigt werden. Die massgebende Höhe der Wasserzinsen wird gleichzeitig präzisiert. Das Besteuern von Gemeinden soll für jene Fälle eingeführt werden, in denen eine Gemeinde auf dem Gebiet einer anderen Gemeinde unternehmerisch tätig ist; z.B. durch den Betrieb eines Kraftwerkes oder einer touristischen Unternehmung.

Der geltende Schlüssel zur Einteilung der Gemeinden in Finanzkraftgruppen soll verfeinert werden. Massgebend für die Finanzkraft sind weiterhin die drei Grundgrössen Steuerkraft (Kantonssteuern, Wasserzinsen), Steuerfuss und Finanzbedarf, allerdings soll der Finanzbedarf neu anhand des Grundbedarfs, der Schülerzahl und der Fläche berechnet werden, die beiden letzten Kriterien ersetzen die bisherigen Messgrössen Schulaufwand und Aufwand für Lawinen- und Wuhrbauten. Bei der Bestimmung der Steuerbelastung wird die Gewichtung des Steuerfusses um ein Drittel zurückgenommen und der Steuerfuss im Durchschnitt zweier Jahre verwendet. Damit wird verhindert, dass der Steuerfuss angehoben wird, um in eine günstigere Finanzkraftgruppe zu gelangen.

Gleichzeitig mit dem Finanzausgleichsgesetz wird auch das Wasserrechtsgesetz teilrevidiert. Nach dieser Revisionsvorlage soll der so genannte "Landschaftsfranken", der in einen Fonds zu bezahlen ist, aus dem Gemeinden wie Vrin und Sumvitg entschädigt werden, je zur Hälfte zwischen Kanton und Gemeinden aufgeteilt werden. Bei dieser Gelegenheit werden zudem einzelne Bestimmungen an das Bundesrecht angepasst.

Die beiden Abstimmungsvorlagen sind unbestritten. Der Grosse Rat hat die Teilrevision des Finanzausgleichsgesetzes mit 95 zu 0 Stimmen und die Teilrevision des kantonalen Wasserrechtsgesetzes mit 93 zu 0 Stimmen verabschiedet. Sie bringen auch keine radikalen Veränderungen. Sie bedeuten aber eine Verfeinerung und Verbesserung unseres Finanzausgleichs-Systems. Dies ist wichtig für die guten Beziehungen zwischen Kanton und Gemeinden und für den Zusammenhalt in den Regionen. Die Regierung empfiehlt deshalb, den Revisionen zuzustimmen.

Gremium: Departement des Innern und der Volkswirtschaft Graubünden

Quelle: dt Regierungspräsident Klaus Huber

Data: 26.01.1999

La gulivaziun da finanzas dal Grischun vegn perfecziunada anc pli fitg

Dal president da la regenza Klaus Huber

La gulivaziun da finanzas tranter il chantun e las vischnancas sco er tranter las vischnancas gioga dapi 40 onns ina rolla impurtanta en noss chantun muntagnard multifar. Ella è in instrument indispensabel per promover e rinforzar las vischnancas e las regiuns. Il fatg, ch'i dat fitg paucas vischnancas ch'èn en ina situaziun finanziala precara e che la gronda part da las vischnancas - er pitschnas - han pudì mantegnair lur populaziun dat perditga d'in sistem da gulivaziun da finanzas efficazi e che funcziuna bain. Perquai na duai quest sistem betg vegnir modifitgà radicalmain. La preschenta revisiun parziala da la lescha davart la gulivaziun da finanzas, da la quala nus avain da decider ils 7 da favrer, eliminescha dentant singuls mancos e realisescha ladinamain meglieraziuns pussaivlas.

Igl è enconuschent che las vischnancas vegnan classifitgadas en gruppas da forza finanziala. Quella classificaziun en gruppas vegn resguardada per regla per fixar subvenziuns chantunalas ed è decisiva per il dretg da contribuziuns da la gulivaziun da finanzas. Ils criteris per la classificaziun èn la forza fiscala, la grevezza fiscala ed il basegn finanzial d'ina vischnanca.

Sco quai ch'igl è gia il cas tar ils retgavs dals tschains d'aua duain er las entradas da las vischnancas ord prestaziuns da cumpensaziun per perditas da l'utilisaziun da la forza idraulica (sco p. ex. la cumpensaziun per la Greina) vegnir resguardadas per calcular la forza finanziala e per la gulivaziun da la forza finanziala. Il medem mument vegn precisada l'autezza decisiva dals tschains d'aua. Las vischnancas duain vegnir suttamessas a la taglia per quests cas, en ils quals ina vischnanca exequescha in'activitad d'interpresa en in'autra vischnanca; p. ex. tras il manaschi d'in implant electric u ina interpresa turistica.

La clav valaivla per classifitgar las vischnancas en las gruppas da forza finanziala duai vegnir perfecziunada. Decisivas per la forza finanziala duain dentant esser er vinavant ils trais criteris: forza finanziala (taglia chantunala, tschains d'aua), pe da taglia e basegn finanzial, dentant duai il basegn finanzial vegnir calculà da nov a basa dal basegn fundamental, dal dumber da scolars e da la surfatscha. Ils dus davos criteris remplazzan ils elements da fin uss: custs da scola e custs per paralavinas e rempars. Tar la fixaziun da la grevezza fiscala vegn la muntada dal pe da taglia reducida per in terz ed applitgà il pe da taglia en media da dus onns. Uschia vegn evità ch'il pe da taglia vegn augmentà per vegnir en ina gruppa da forza finanziala pli favuraivla.

Il medem mument cun la lescha davart la gulivaziun da finanzas vegn er revedida parzialmain la lescha davart il dretg da las auas. Tenor quest project da revisiun duai l'uschenumnà "franc per la cuntrada", ch'è da pajar en in fond, dal qual vegnan indemnisadas las vischnancas da Vrin e Sumvitg, vegnir purtada a mesas dal chantun e da las vischnancas. En quest connex vegnan er adattadas singulas disposiziuns al dretg federal.

Ils dus projects da votaziun n'èn betg contestads. Il cussegl grond ha deliberà la revisiun parziala da la lescha davart la gulivaziun da finanzas cun 95 encunter 0 vuschs e la revisiun parziala da la lescha chantunala davart il dretg da las auas cun 93 encunter 0 vuschs. Ellas na portan er betg midadas radicalas. Ellas signifitgan dentant ina perfecziun e meglieraziun da noss sistem da gulivaziun da finanzas. Quai è impurtant per las bunas relaziuns tranter il chantun e las vischnancas e per la solidaritad en las regiuns. La regenza supplitgescha perquai d'acceptar las revisiuns.

Gremi: departament da l'intern e da l'economia publica dal Grischun

Funtauna: rg president da la regenza Klaus Huber

Data: 26.01.1999